**Príloha č. 1: Opis a technická špecifikácia predmetu zákazky (zmluvy)**

Príloha č. 1 Výzvy na predkladanie ponúk je zároveň Prílohou č. 1 Kúpnej zmluvy

**Zákazka:** Nákup digitálnych tachografov, príslušenstva a súvisiace činnosti

**Obstarávateľ:** Dopravný podnik mesta Žiliny s.r.o., Kvačalova 2, 011 40 Žilina

**Opis a technická špecifikácia predmetu zákazky (zmluvy)**

Predmetom zákazky je nákup digitálnych tachografov a príslušenstva (ďalej aj ako „tovar“ alebo „predmet kúpy“), ktoré sú určené pre vybrané vozidlá (autobusy) vo vlastníctve Dopravného podniku mesta Žiliny s.r.o.

Úspešný uchádzač ako predávajúci, resp. dodávateľ predmetu zákazky zabezpečí na základe uzavretej Kúpnej zmluvy aj súvisiace činnosti, ktoré nadväzujú na dodávku tovaru. Jedná sa predovšetkým o montáž, inštaláciu digitálnych tachografov do vozidiel, zabezpečenie školenia pre obslužný personál, úradné overenie digitálnych tachografov prostredníctvom autorizovaného subjektu (osoby), uvedenie predmetu zákazky (Kúpnej zmluvy) do prevádzky v súlade s platnou legislatívou Slovenskej republiky.

Digitálne tachografy budú inštalované do nasledovných vozidiel:

Irisbus Citelis PU09D1 (kĺbový autobus o dĺžke 18 m, rok výroby 2006) **1 ks**

Solaris Urbino 12 (3. generácia, rok výroby 2014) **4 ks**

Solaris Urbino 12 (4. generácia, rok výroby 2018) **5 ks**

**Požiadavky obstarávateľa (Kupujúceho) na digitálne tachografy a príslušenstvo:**

Uchádzač dodá digitálne tachografy a príslušenstvo, ktoré sú vhodné pre vyššie uvedené druhy/typy vozidiel, v požadovanom počte a ktoré spĺňajú všetky požiadavky na ich prevádzku podľa platnej legislatívy Slovenskej republiky v čase ich montáže do vozidiel.

Pod príslušenstvom sa na účely tejto zákazky rozumie: príslušenstvo na manuálne sťahovanie údajov z digitálneho tachografu a z kariet, karty vodičov v počte 30 ks a podniková karta v počte 1 ks, softvér na archiváciu a vyhodnocovanie údajov.

Montáž predmetu kúpy do vozidiel bude realizovaná v priestoroch obstarávateľa (Kupujúceho).

**Požiadavky na uchádzača, t.j. dodávateľa predmetu zákazky (Predávajúceho):**

Uchádzač (ďalej aj ako „Predávajúci“) musí byť držiteľom registrácie na montáž a opravu digitálnych tachografov, ktoré sú predmetom dodávky a to podľa príslušných ustanovení zákona č. 461/2007 Z. z. o záznamových zariadeniach v cestnej doprave s odvolaním sa na zákon č. 157/2018 Z. z. o metrológii.

Predávajúci bude v cene za predmet zákazky (Kúpnej zmluvy) vykonávať montáž, inštaláciu, prípadne záručné opravy predmetu zákazky resp. Kúpnej zmluvy výlučne prostredníctvom kvalifikovaného personálu (t.j. prostredníctvom osôb, ktoré absolvovali zaškolenie u výrobcu, ktorému bolo vydané osvedčenie o typovom schválení ES, alebo u jeho povereného zástupcu alebo dovozcu). Predávajúci môže teda vykonávať montáž, inštalácie, prípadne záručné opravy len tých záznamových zariadení, na ktoré má oprávnenie, technologické vybavenie, schválený pracovný postup a to výlučne prostredníctvom kvalifikovaných osôb.

Predávajúci v cene za predmet zákazky (Kúpnej zmluvy) zabezpečí prostredníctvom autorizovaného subjektu (osoby) overenie digitálnych tachografov podľa príslušných ustanovení zákona č. 461/2007 Z. z. o záznamových zariadeniach v cestnej doprave a zákona č. 157/2018 Z. z. o metrológii.

Predávajúci v cene za predmet zákazky (Kúpnej zmluvy) zabezpečí zaškolenie obslužného personálu obstarávateľa (Kupujúceho) a to v nevyhnutne potrebnom rozsahu, pričom toto zaškolenie bude zamerané najmä na obsluhu digitálnych tachografov, na obsluhu celého systému vrátane archivácie a vyhodnocovania údajov. Obstarávateľ ako Kupujúci predpokladá počet 4 školených osôb (obslužného personálu). Školenie bude prebiehať v priestoroch obstarávateľa (Kupujúceho).

Obchodno-zmluvné podmienky realizácie predmetu zákazky sú uvedené v návrhu Kúpnej zmluvy.

V prípade záujmu obstarávateľ ako Kupujúci umožní záujemcom účasť na obhliadke vozidiel, do ktorých majú byť digitálne tachografy inštalované. Bližšie informácie k obhliadke sú uvedené vo Výzve na predkladanie ponúk.

**Vyplní uchádzač (Predávajúci):**

**1.Ponúknuté zariadenie (digitálny tachograf) – obchodný názov, typové označenie, model: .............................................................................................................................................................**

**2.Identifikácia dodaného príslušenstva k digitálnemu tachografu (v zmysle požiadaviek obstarávateľa uvedených vyššie v opise) - obchodný názov, typové označenie, model a pod.: .............................................................................................................................................................**

**3.Uchádzač (Predávajúci) prikladá v ponuke obrázkovú dokumentáciu s popisom v slovenskom resp. českom jazyku (vo formáte pdf.), ktorá sa týka ponúknutých digitálnych tachografov a príslušenstva.**

**Uchádzač o zákazku (t.j. Predávajúci) svojim podpisom potvrdzuje, že sa oboznámil s opisom a technickou špecifikáciou predmetu zákazky (Kúpnej zmluvy), ako aj s podmienkami a požiadavkami obstarávateľa, t.j. Kupujúceho, ktoré sa týkajú realizácie predmetu zákazky (Kúpnej zmluvy).**

**Uchádzač ako Predávajúci tiež prehlasuje, že predmet zákazky (kúpy), ktorý ponúka v bode 1. – 3. vyššie, je vhodný pre vozidlá obstarávateľa (Kupujúceho) a spĺňa podmienky podľa platnej legislatívy Slovenskej republiky.**

**Uchádzač ako Predávajúci tiež prehlasuje, že je oprávnený dodávať predmet zákazky (kúpy) a inštalovať ho do vozidiel obstarávateľa (Kupujúceho).**

**Všetkým informáciám, požiadavkám a podmienkam, ktoré sú uvedené v tejto Prílohe č. 1 uchádzač (Predávajúci) porozumel, akceptuje ich a zaväzuje sa podľa nich predmet zákazky dodať.**

Miesto:

Dátum:

Meno a priezvisko osoby, ktorá potvrdzuje podpisom tento dokument za uchádzača:

Vlastnoručný podpis osoby za uchádzača: